அவர் பேசி முடித்த பிறகு பன்னீர் பேசியிருக்கிறார். ‘அண்ணன் முனுசாமி சொன்னது நிஜம்தான். தேர்தலுக்கு நாம தயாராக இருக்கணும். எந்த நேரத்தில் அறிவிப்பு வந்தாலும் அதை எதிர்கொள்ளும் ஆற்றலும் சக்தியும் நமக்கு இருக்கணும். தேதி அறிவிச்ச பிறகு ஆட்களை தேடிட்டு இருக்க கூடாது. நாங்க எல்லாம் பேசி முடிவு பண்ணி 20 தொகுதிக்கும், பொறுப்பாளர்களை நியமிச்சிருக்கோம். அந்த அறிவிப்பு இன்று வந்துடும். இதில் 31 அமைச்சர்கள் பொறுப்பாளர்களாக நியமிக்கப்பட்டுள்ளனர். அவர்கள் தவிர, சட்டமன்ற உறுப்பினர்கள், நாடாளுமன்ற உறுப்பினர்களும் இந்த குழுவில் இடம்பெற்றுள்ளனர். இவர்கள் ஆலோசனைப்படிதான் அந்தந்த தொகுதிக்கான வேட்பாளர் தேர்வு நடக்கும். இந்தக் குழுவில் இடம்பெற்றவர்கள் உடனடியாக அந்தந்தத் தொகுதிக்கு சென்று தேர்தல் வேலைகளை கவனிக்கும்படி அறிவுறுத்தப் போறோம்.